recursal/SuperWikiNEXT-32B huggingface dataset:
**האנדרטה לקורבנות היהודים** בעיר פץ' (בהונגרית: **Zsidó mártírok emlékműve**) ממוקמת בסמוך לתחנת הרכבת של העיר פץ'. היא הוקמה בשנת 2010 ביוזמה אזרחית לזכר הקורבנות היהודים שגורשו מהעיר ונרצחו בשואה במהלך מלחמת העולם השנייה.

הגירוש
------

המספר הכולל של המגורשים מפץ' לאושוויץ ב-4 ביולי 1944 נע בין 3,400 לבין 3,600. מספר יהודי פץ' – מתוארך לשנת 1900 – כלומר לתחילת המאה ה-20 הגיע ל-10 אחוזים מכלל האוכלוסייה בעיר. כמעט 90 אחוזים מהמגורשים לאושוויץ לא חזרו. יומיים לאחר הגירוש, ב־6 ביולי 1944, יצאו 1,170 יהודים מגטו מוהאץ' ו-1,180 יהודים מגטו בוניהד לאותם מחנות מוות בפולין. כל יום ראשון הראשון ביולי מאז 1946 הוא יום הזיכרון לחללי מחנות ההשמדה מפץ'.

קרן זיכרון
----------

"קרן הזיכרון של פץ'" אספה מתרומות את 12 מיליון הפורינט, עלות הקמת האנדרטה. הפסל, שתוכנן על ידי האמן גאבור אילה, מסמל את התחנה האחרונה, את פתח קרון הרכבת אליה נכנסו וממנו יצאו. על האנדרטה היצוקה מבטון ומצופה בגרניט, צלליות הדמויות האנושיות החתוכות מסמלות את הקורבנות שעזבו את הרכבת כדי להשאיר את החלל מאחור. האנדרטה נחנכה ב-4 ביולי 2010 בהשתתפות שני הנשיאים משותפים של העמותה היהודית-נוצרית, ד"ר יוז'ף שווייצר שהיה הרב הראשי של פץ' וד"ר הארכיבישוף אסטריק וארסגי, ראש מנזר פאנונהאלמה.

קישורים חיצוניים
----------------

* האנדרטה וצילומים מזוויות שונות
* האנדרטה
* מאמר בעיתון של פץ' על חנוכת האנדרטה (בהונגרית)

הערות שוליים
------------

1. ↑  "Zsidók Pécs városából – 70 éve deportálták a város zsidóságát". *Memento70*.
2. ↑  "Pécs nem tudta megmenteni zsidó közösségét". *Múlt-kor történelmi magazin* (בהונגרית). 2013-05-10.
3. ↑  pécsma.hu (2010-07-04). "Emlékmű a pécsi áldozatokért". *pecsma.hu* (בהונגרית).
4. ↑  Tamás, Pál. "Zsidó mártírok emlékműve". *www.kozterkep.hu* (בהונגרית).
5. ↑  "A holokauszt pécsi áldozataiért | Mazsihisz". *mazsihisz.hu* (בהונגרית).
**הפועל אפיקים** הייתה קבוצת כדורגל ישראלית מהקיבוץ אפיקים והייתה הבכירה מבין הקבוצות הכדורגל מהתנועה הקיבוצית.

היסטוריה
--------

בסוף שנת 1924 ארגנו חברי קיבוץ השומר הצעיר קבוצת כדורגל במושבה בית-גן שבגליל התחתון ליד יבנאל. ב-1948 הוקמה קבוצת הכדורגל של קיבוץ אפיקים ששיחקה בשנותיה הראשונות בעיקר במשחקי ידידות נגד קבוצות מהאזור וקבוצות מאזור בקעת הירדן. ב-1955 הופסקה פעילותה של הקבוצה בשל מחסור בשחקנים פעילים.

ב-1962 חזרה הקבוצה לפעילות והיא החלה לשחק בליגה ג' מחוז העמקים ותוך עונה אחת עלתה לליגה ב'. אז גם הוקם מגרש הכדורגל בכניסה לקיבוץ. בעונת 1975-76, עשתה הקבוצה היסטוריה ועלתה לליגה א' בה שיחק כשש עונות עד שחזרה לליגה ב' לאחר שבעונת 1981-82 סיימה במקום הלפני אחרון. בעונת 1986-87, השלימה הקבוצה ירידת ליגה נוספת, לליגה ג' שם שיחקה הקבוצה עד שהתפרקה באמצע שנות ה-90.

בשנת 2008 נהרס גם מגרש הכדורגל בקיבוץ ועל חורבותיו הוקם מתחם צימרים.

### הופעות בגביע

ההישג הגדול של הקבוצה בגביע המדינה בכדורגל היה בעונת 1964-65, לאחר שהעפילה לרבע הגמר בו הפסידה 1-0 למכבי פתח תקווה.

בעונת 1982-83 הדיחה את עירוני אשדוד והפועל תל חנן והגיעה לסיבוב ז' בגביע בו לבסוף הובסה 3-0 מול מכבי תל אביב.

שחקני עבר במועדון
-----------------

* עמי אילון
* אהרון (אהרהל'ה) גרשגורן
* אבא גינדין
* רון ציבלין
* חנן רותם (רוטמן)
* חיים רוזנבלום
* אברהם (אבו) מיכאל
* אשר יעיש
* אילן זייגר
ה**אנדרטה לחללי עוצבת השרון** היא אנדרטה הניצבת ביער המגינים שבקרבת לטרון. היא מנציחה את שמותיהם של 16 לוחמים מחטיבה 5, שנפלו במלחמת ששת הימים. האנדרטה הייתה מוצבת במקור בחורבת צופין ליד קלקיליה שבשומרון.

רקע
---

חטיבה 5, הנקראת גם עוצבת השרון, הייתה מופקדת ערב מלחמת ששת הימים על הגנת אזור השרון, המותניים הצרים של ישראל, שבהם הפרידו רק כ-16 קילומטר בין חוף הים התיכון לבין הגבול עם ירדן.

ביום השני למלחמה יצאה החטיבה להתקפה, כבשה את הערים קלקיליה וטול כרם וכפרים שלידן והגיעה למבואות שכם. מקצת חלליה במלחמה נפלו בהפגזות ירדניות שהונחתו על יחידותיה בטרם החלה התקפתה.

האנדרטה
-------

מקומה המקורי של האנדרטה היה באתר ההנצחה שהוקם לזכר חללי החטיבה במלחמה במוצב הירדני לשעבר בחורבת צופין שממזרח לקלקיליה. במקום זה ניהלה החטיבה את אחד מקרבותיה הראשונים. אתר ההנצחה נחנך ביום השנה השני למלחמת ששת הימים. האנדרטה הוצבה בו בשנת 1982 לאחר מעשי השחתה של לוחות הזיכרון שבמקום. לימים הועברה האנדרטה אל יער המגינים.

האנדרטה היא לוח מתכת מקומר צבוע בשחור, המעוצב כצללית של חייל עוטה קסדה המצביע קדימה מעל סיפון רכבו. במקור היו קבועים על גבי הלוח בתבליט שמות 16 החללים תחת הכותרת "עוצבת השרון: לנופלים בדרך אל ההר".

בשנת 2017, לרגל מלאת 50 שנים למלחמת ששת הימים, שופצה האנדרטה. מימינה הוצב לוח אבן הנושא את הכיתוב שהופיע במקור על גבי האנדרטה עצמה ואת מילות ההספד יזכור. משמאל לאנדרטה הוצב כן ללהבת זיכרון.

בקרבת האנדרטה ניצבת אנדרטה לחללי גדוד הטנקים 407 מחטיבה 600.

שמות 16 חללי חטיבה 5 במלחמת ששת הימים הונצחו גם באנדרטה הניצבת ליד המושב ניצני עוז שבשרון.

לקריאה נוספת
------------

* אריה יצחקי, **בעקבות לוחמים: מדריך לאתרי גבורה בישראל**, תל אביב: בר, 1988 (כרך א', הפרק "ח'רבת צופין")

קישורים חיצוניים
----------------

ויקישיתוף מדיה וקבצים בנושא **אנדרטה לחללי עוצבת השרון** בוויקישיתוף
* האנדרטה, באתר יזכור

הערות שוליים
------------

1. ↑  חירבת צופין, מאתר בית התותחן, מאורכב באתר web.archive.
**שירות ביטחון המדינה** (בגאורגית: **სახელმწიფო უსაფრთხოების სამსახური**) הוא הזרוע הממשלתית בגאורגיה האחראית לביטחון פנים במדינה. זהו הגוף המרכזי לסיכול ריגול, לוחמה בטרור ומאבק בחתרנות ובפשע המאורגן.

השירות מהווה לגוף הבלעדי המדינה לענייני ביטחון והוא אחראי להגנת הסדר החוקתי, הגנה על ריבונותה ושלמותה הטריטוריאלית של המדינה, מאבק באיומים צבאיים ובפעילויות ריגול של מדינות זרות. בנוסף הגוף פועל נגד ארגוני טרור ובפשע בינלאומי.

מאז 2015, הגוף פועל כסוכנות עצמאית רבת סמכויות לאחר שבמשך שנים פעל כיחידת סמך של משרד הפנים.

היסטוריה
--------

איראקלי בתיאשווילי עם נינו בורג'נדזה במהלך ההפגנות כנגד סאקשווילי באפריל 2009
השירות הוקם ב-1992 בשם "לשכת איסוף מידע וניתוח אינפורמציה", כיורשת הסניף הגאורגי של הקג"ב הסובייטי ובראשה עמד איראקלי בתיאשווילי. 

ב-1993 הלשכה הפכה ל"משרד לביטחון המדינה של גאורגיה" שם שנשאה עד הרפורמה בשנת 2004. בשל כישלונו של הארגון במאבק מול האבחזים, בתיאשווילי פוטר והוחלף על ידי איגור גיאורגדזה ששאף לחזק את שיתוף הפעולה עם הרוסים, תקופתו הייתה התקופה היחידה בתולדות גאורגיה שהיה שיתוף פעולה הדוק כל כך בין שירותי הביון הרוסיים וארגוני האכיפה הגאורגיים. יורשו, שותא קוויראיה המשיך במדיניות הפרו-רוסית. לאחר ניסיון ההתנקשות הכושל בנשיא אדוארד שווארדנדזה ב-29 באוגוסט 1995, יחידת אומגה, שהייתה חלק מיחידת האבטחה, פורקה ומפקדיה נעצרו.

ב-15 בדצמבר 2004 הנשיא מיכאיל סאאקשווילי פירק את המשרד לביטחון לאומי ומשרד הפנים ובמקומן הקים את משרד המשטרה וביטחון הציבור, שאחר כך שינה את שמו למשרד לענייני פנים. בראש המשרד החדש הועמד ראש המועצה לביטחון לאומי לשעבר, והשר לביטחון לאומי לשעבר מר ואנו מראבישווילי. כעבור זמן הארגון נקרא בשם "שירות הביטחון הלאומי" שפעל בכפיפות למשרד הפנים.

הארגון הפך לארגון עצמאי בשנת 2015.

מבנה
----

שירות ביטחון המדינה הגאורגי מורכב מהמחלקות הבאות:

* אדמיניסטרציה
* המרכז למלחמה בטרור
* הסוכנות למלחמה בשחיתות
* החטיבה לסיכול ריגול
* חטיבת ביטחון המדינה
* החטיבה לניתוח מידע
* חטיבה טכנית-מבצעית
* החטיבה לאמצעים מבצעיים
* החטיבה הכלכלית
* מחלקת המבצעים המיוחדים
* חטיבת אבטחת מתקנים
* החטיבה הראשית למשאבי אנוש
* פיקוח כללי

השר לביטחון לאומי
-----------------

* איראקלי בתיאשווילי (1991–1993)
* איגור גיאורגדזה (1993–1995)
* שותא קוויראיה (1995–1997)
* ג'מל גאחוקידזה (1997–1998)
* וחטנג כּוּתאתֶלאדזֶה (1998–2001)
* ולרי חאבורדזאניה (2001–2004)
* זוראב אדיישווילי (2004)
* ואנו מראבישווילי (2004)

...

* וחטנג גומלאורי (2015–)

ראו גם
------

* אומגה (כוחות מיוחדים)

קישורים חיצוניים
----------------

* 

* אתר האינטרנט הרשמי של שירות ביטחון המדינה
* שירות ביטחון המדינה, ברשת החברתית פייסבוק

* שירות ביטחון המדינה, ברשת החברתית טוויטר

* שירות ביטחון המדינה, סרטונים בערוץ היוטיוב
* אודות השירותים החשאיים בגאורגיה
**העשור הראשון של המאה ה-3** הוא העשור שהחל ב-1 בינואר 200 והסתיים ב-31 בדצמבר 209.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
העולם בשנת 200 לספירה
### מלחמה ופוליטיקה

#### מלחמות

* 208 - קרב הצוקים האדומים בסין העתיקה

#### סכסוכים לאומיים ואזוריים

#### אירועים פוליטיים משמעותיים

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **העשור הראשון של המאה ה-3** בוויקישיתוף

| עשורים במאה ה-3 |
| --- |
|  | << • 200–209 • 210–219 • 220–229 • 230–239 • 240–249 • 250–259 • 260–269 • 270–279 • 280–289 • 290–299 • >> |
**הפועל גבעת ברנר** הייתה קבוצת כדורסל ישראלית מקיבוץ גבעת ברנר, ששיחקה בעבר בליגה הבכירה.

היסטוריה
--------

לאולמה הביתי של הקבוצה קראו **"מצרינה"** (מצה+ארנה) מכיוון שיעודו היה לשמש למשחקי ספורט ( לכן ארנה) ולהתכנסויות תרבותיות קהילתיות (כפי שהיה בסדר חג הפסח). לעיתים שיחקה הקבוצה בקיבוץ נען באולם הספורט.

הקבוצה הוקמה בשנת 1957 והעפילה באותה עונה לליגה הראשונה (עונת 1958/59), אך נשרה באותה עונה חזרה לליגה השנייה. בשנת 1960/61 חזרה לליגה הראשונה ונשארה עד עונת 1977/78, בה סיימה במקום ה-11 ונשרה לליגה השנייה.

בתחילת עונת 1969/70 התאחדה הקבוצה עם הפועל נען ונקראה "הפועל גבעת ברנר/נען", איחוד שהחזיק מעמד 8 שנים. את הקבוצה ניהלו דריו מורדוך, אריה גולינסקי וגדי כץ.
ההישג הגדול ביותר של הקבוצה, הוא המקום השלישי בליגה (פעמיים). רגע היסטורי במיוחד, הוא הניצחון הביתי על מכבי תל אביב ביום 1 בדצמבר 1972.

מלך הסלים של הקבוצה בליגה הראשונה הוא זאב רייס עם 4255 סלים. בסך הכל שיחקה הקבוצה 19 עונות (ב-2 קדנציות) בליגת העל.

שחקנים בולטים
-------------

* איתן ירקוני
* יצחק (ברנר) כהן
* אביגדור מוסקוביץ'
* זאב רייס
* גדעון רייס
* עודד גינדין
* אריה אלבו
* עמי שלף
* עזרא פימנטל
* עמיר קמיאל
* יעקב ניר
* שאול סבירסקי
* יחיאל זיביל
* יוסי נוישטט
* פיוץ
* עמוס ירושלמי

קישורים חיצוניים
----------------

* כדורסל בגבעה באתר "סיפורי גבעת ברנר"

הערות שוליים
------------

1. ↑  האיחוד בין גבעת ברנר ונען בכדורסל - יפורק, בעיתון "מעריב" 19 באפריל 1978
**אלן קנדי** (באנגלית: **Alan Kennedy**; נולד ב-31 באוגוסט 1954) הוא כדורגלן עבר אנגלי, ששיחק בעמדת המגן השמאלי. כבש את שער הניצחון עבור ליברפול בגמר גביע אירופה לאלופות ב-1981.

ביוגרפיה
--------

קנדי נולד ב-31 באוגוסט 1954 באנגליה. את הקריירה הוא התחיל בניוקאסל יונייטד בגיל 18, והגיעה עימה עד לגמר הגביע האנגלי ב-1974, אותו הפסידה לליברפול. כמגן שמאלי עבר קנדי לליברפול ב-1978 תמורת סכום של 330 אלף לירות שטרלינג, סכום שיא בריטי לאותה העת.

הוא כבש בגמר הגביע נגד וסטהאם יונייטד ב-1981, וליברפול ניצחה במשחק חוזר לאחר 1–1. שנתיים אחר כך קנדי כבש פעם נוספת בגמר הגביע, הפעם נגד מנצ'סטר יונייטד, וקבוצתו המשיכה לניצחון בתוספת הזמן. בנוסף לכך היה שותף לשתי זכיות נוספות שלה בגביע בשנים 1982 ו-1984. לקנדי היה חלק עיקרי בהכרעת שני משחקי הגמר של גביע אירופה לאלופות שליברפול זכתה בשנות ה-80 של המאה ה-20. בגמר של 1981 נגד ריאל מדריד כבש את שער היחידי במשחק בדקה ה-82', ובגמר ב-1984 כבש את הפנדל המכריע נגד רומא בדו-קרב בעיטות עונשין. בשנת 1986 הוא עזב את ליברפול כשהוא זוכה עימה ב-5 תוארי אליפות, 4 גביעים ופעמיים בגביע אירופה לאלופות.

אחרי התקופה בליברפול עבר קנדי לסנדרלנד. לאחר תקופה קצרה בה שיחק במועדונים מהרמה הנמוכה עד סיום הקריירה. קנדי הופיע בתחנת הטלוויזיה Sky Sports ובעוד כמה אחרות. בנוסף לכך הוא עובד באתר הרשמי של ליברפול והוא מנהל בית ספר לכדורגל.

תארים
-----

ניוקאסל יונייטד
* גביע טקסקו: 1974

ליברפול
* אליפות אנגליה (5): 1978/79, 1979/80, 1981/82, 1982/83, 1983/84
* גביע ה-FA‏ (4): 1981, 1982, 1983, 1984
* מגן הקהילה (3): 1979, 1980, 1982
* גביע אירופה לאלופות (2): 1980/81, 1983/84

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5461 6493
* LCCN: nr2005005650
* VIAF: 19633567
* WorldCat: lccn-nr2005005650

 |
פירוש נוסף ערך זה עוסק בצייר דיוקנאות סקוטי. אם התכוונתם למשורר סקוטי, ראו אלן רמזי (משורר).

**אלן רמזי** (באנגלית: **Allan Ramsay**;‏ 13 באוקטובר 1713 – 10 באוגוסט 1784) היה צייר דיוקנאות סקוטי.

קורות חיים
----------

אלן רמזי נולד באדינבורו שבסקוטלנד והיה בנו הבכור של המשורר אלן רמזי.

בהיותו בן 20 עבר רמזי ללונדון ולמד בה אמנות תחת הצייר השוודי האנס הייסינג, בהמשך למד באקדמיית סמטת סנט מרטין (St. Martin's Lane Academy). בשנת 1736 נסע לרומא ונאפולי שם למד במשך שלוש שנים תחת פרנצ'סקו סולימנה ופרנצ'סקו פרננדי. בשנת 1738 שב לאדינבורו וצייר את דיוקנו של אריצ'יבלד קמפבל, דוכס ארגייל - דיוקן אשר לימים צויר על שטרות הבנק המלכותי של סקוטלנד.

בשנת 1739 שב ללונדון והועסק על ידי פרנסיס אגרטון, דוכס ברידג'ווטר. באותה שנה נישא לאן ביין (Anne Bayne). שלושת ילדיהם מתו בינקותם. אן נפטרה ב-4 בפברואר 1743 במהלך לידת ילדם השלישי.

ב-1 במרץ 1752 ברח לאדינבורו עם אחת מתלמידותיו - מרגרט לינדזי, ונשא אותה לאישה, בלא הסכמת משפחתה. שלושת ילדיהם הגיעו לבגרות: אמיליה (1755 - 1813), שארלוט (1758 - 1818) וג'ון (1768 - 1845)

רמזי ואשתו שהו באיטליה בין השנים 1754 -1757 וביקרו ברומא, פירנצה, נאפולי וטיבולי. בשנת 1761 שב לאנגליה ומונה לצייר ראשי (Principal Painter in Ordinary) של המלך ג'ורג' השלישי. במהלך עבודה זו נאלץ לצייר דיוקנאות כה רבים של המלך (אותם הגישו כמתנה לשגרירים ומושלי מושבות) עד שרמזי נאלץ להעסיק עוזרים רבים, בהם דייוויד מרטין ופיליפ ריינאגל.

בשנת 1773 הפסיק לצייר במטרה לעסוק בכתיבה. הוא שב וביקר באיטליה בשנים 1775–1777. בשנת 1782 נפטרה אשתו השנייה. לאחר פטירתה שב לאיטליה בשנים 1782–1784. פטירתה וכן תאונה בה נפגעה ידו הביאו לפגיעה בבריאותו. בשל בריאותו הלקויה התגורר בדרומה של אנגליה, והוא נפטר בדובר ב-10 באוגוסט 1784.

גלריה
-----

* דיוקנו של דיוויד יום  מעשי ידי אלן רמזי, 1766.דיוקנו של דיוויד יום מעשי ידי אלן רמזי, 1766.
* דיוקנו של המלך ג'ורג' השלישי מעשה ידי רמזי, שנת 1762 לערך.דיוקנו של המלך ג'ורג' השלישי מעשה ידי רמזי, שנת 1762 לערך.
* מרגרט לינדזי, רעייתו השנייה של רמזי, דיוקן מעשה ידי רמזי.מרגרט לינדזי, רעייתו השנייה של רמזי, דיוקן מעשה ידי רמזי.

קישורים חיצוניים
----------------

ויקישיתוף מדיה וקבצים בנושא **אלן רמזי** בוויקישיתוף
* אוספיו של רמזי בגלריות הלאומיות של סקוטלנד
* נייג'ל וורברטון, על דיוקנותיהם של יום ורוסו
* קורות חיים
* אלן רמזי, באתר אנציקלופדיה בריטניקה (באנגלית)
* אלן רמזי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604765405171
* AAG: 550
* AGSA: 3533
* BNE: XX5442756
* BnF: cb136026493 (data)
* GND: 118749005
* ISNI: 0000 0000 9576 2163
* LCCN: n85011073
* NGV: 1189
* NKC: xx0283232
* NLA: 35440991
* NTA: 071042512
* RKD: 65557
* SELIBR: 293904
* SNAC: w6c827d1
* SUDOC: 030210682
* Trove: 953825
* ULAN: 500019302
* VIAF: 49266202
* WorldCat: lccn-n85011073

 |
**הפועל בני נצרת** (בערבית: شباب الناصرة) הייתה קבוצת כדורגל, ששיחקה בשיאה בליגה א', כאשר זו הייתה הליגה השנייה בישראל בשנות השישים ושנות השבעים. הקבוצה התפרקה בסיום עונת הכדורגל 2014/2015.

היסטוריה
--------

טרם הקמת המדינה שיחקה בעיר יפו קבוצה ששמה "שבאב אל-עראב" (הנוער הערבי) שמגרשה הביתי היה אצטדיון באסה, ששימש גם את הקבוצה של המשטרה הבריטית שנהפך לימים לאצטדיון בלומפילד. במלחמת העצמאות חדלה קבוצת "שבאב אל-עראב" מלפעול ושחקניה ברחו לצפון הארץ והשתקעו באזור נצרת. אלו היוו את השלד לקבוצה שעליו תוקם לימים בני נצרת.

קבוצת "הפועל בני נצרת" נוסדה בשנת 1959 ושיחקה תחילה בליגה ג' שהייתה אז הליגה הרביעית בחשיבותה בישראל. היא העפילה לליגה ב' בשנת 1963 וכעבור שנה העפילה בני נצרת לליגה א' אז הליגה השנייה בחשיבותה, והשלימה עלייה של שתי ליגות בשנתיים.

בני נצרת הפכה לקבוצה השנייה במגזר הערבי, שהעפילה לליגת המשנה בישראל, והראשונה מאז קבוצת "אחווה נוצרית חיפה", ששיחקה בליגה השנייה מהקמת המדינה ועד אמצע שנות החמישים.

בני נצרת שיחקה בליגה השנייה בין השנים 1965–1976, ומיקום השיא שלה היה המקום העשירי בעונת 1969/1970 והמקום התשיעי בעונת 1970/1971. באותה תקופה הייתה הפועל בני נצרת הקבוצה הבכירה של העיר נצרת, ומכבי אחי נצרת הייתה הקבוצה הקטנה יותר.

בסיום עונת 1975/1976 ירדה הקבוצה ליגה מליגה א' צפון. בסיום אותה עונה הוקמה הליגה הארצית, אליה העפילו הקבוצות שסיימו במקומות 2-5 בליגה א' דרום וצפון. בני נצרת סיימה במקום ה-10 בליגה א' שהפכה לליגה השלישית בסיום אותה עונה, ולמעשה נשרה לליגה השלישית בישראל.

בהמשך בסיום עונת 1977/1978 נשרה בני נצרת לליגה ב' (הליגה הרביעית), אך חזרה לליגה א' כעבור עונה אחת, ושיחקה במסגרתה עוד 6 עונות ברציפות, כאשר בסיום עונת 1984/1985 נשרה שוב לליגה ב'.

בהמשך הקבוצה חזרה לליגה א' בסיום עונת 1986/1987 אחרי ניצחון במשחק הכרעה על מכבי עכו, וזאת לאחר ששתי הקבוצות סיימו את טבלת ליגה ב' עם אותו מספר נקודות - מה שהצריך משחק מכריע נוסף במגרש נייטרלי.

בסיום עונת 1989/1990 נשרה הפועל בני נצרת שוב לליגה ב' אחרי תיקו 2-2 במחזור הסיום מול הפועל עכו. באותה העונה הקבוצה הייתה תלויה רק בעצמה, וניצחון היה משאיר את הקבוצה בליגה א', אך היא סיימה בתיקו בלבד.

הקבוצה הייתה קרובה לחזור לליגה א' בסיום עונת 1995/1996, אך נוצחה במשחק הכרעה על ההעפלה לליגה א' בידי הפועל כרמיאל, לאחר שהשתיים סיימו עם מספר נקודות זהה. היא המשיכה לשחק בליגה ב' עד עונת 2003/2004 בסיומה נשרה חזרה לליגה ג'.

בסיום עונת 2014/2015 התפרקה הקבוצה לאחר עונת שפל, בה היא סיימה עם נקודה אחת בלבד (אחרי הפחתת 3 נקודות ליגה) וניצחון ליגה אחד בלבד.

שחקני עבר במועדון
-----------------

* עזמי נסאר
* גיל סאבו
* אליקו לוי
* סעיד קזמוז
* אבי גץ
* אריק שמואלי
* קלוד דהאן
* עמי אזולאי
* אליאס פראג'
* יוסי ציצושוולי

תארים
-----

### ליגות

| תארים | מס' | שנים |
| --- | --- | --- |
| ליגה ב' | 3 | 1961/1962, 1978/1979, 1986/1987 |

קישורים חיצוניים
----------------

* עמוד הקבוצה באתר ההתאחדות לכדורגל בישראל

הערות שוליים
------------

1. ↑  "אצטדיון בלומפילד". *מנהלת הליגות לכדורגל*. אורכב מ-המקור ב-2018-08-25. נבדק ב-2018-08-25.
אצטדיון אלנד רואד - מבט מבחוץ
**אלנד רואד** (באנגלית: **Elland Road**) הוא אצטדיון בעיר לידס שבאנגליה, והוא ביתה של קבוצת הכדורגל האנגלית, לידס יונייטד.

היסטוריה ונתונים
----------------

האצטדיון הוקם בשנת 1897 ושימש כאצטדיון למשחקי רוגבי. ב-1904 נרכש האצטדיון בידי מועדון הכדורגל לידס סיטי שהתפרק ב-1919. מאז בנייתו שופץ האצטדיון מספר פעמים. הפעם האחרונה הייתה בתום עונת 1992–1993, כאשר נבנה אגף חדש אשר הוסיף לאצטדיון 17,000 מקומות ישיבה, ובכך הקנה לו את מספר המושבים שהוא מכיל כיום: 37,608. אורכו של מגרש הכדורגל באצטדיון הוא 105 מטרים, ורוחבו כ-68 מטרים. אלנד רואד הוא האצטדיון הארבע עשר בגודלו באנגליה והרביעי בגודלו מחוץ לפרמייר ליג.

כל יציעיו של האצטדיון הם מקורים וקרובים מאוד אל כר הדשא כמקובל בדרך כלל באצטדיונים באנגליה, עובדה התורמת לאווירה מיוחדת במהלך המשחקים. אלנד רואד אירח בעבר גם מספר מופעי רוק, ביניהם של להקת קווין ב-1982, ושל להקת U2 בשנת 1987.

מחוץ לאצטדיון ניצבים פסלי ברונזה של בילי ברמנר, אחד מגדולי שחקני הקבוצה בכל הזמנים, ושל דון ריווי, גדול מאמני הקבוצה בכל הזמנים.

היציעים
-------

### היציע המערבי

תפוסה: 12,000 מושבים. קרוי על שמו של שחקן העבר האגדי של המועדון, ג'ון צ'ארלס. יציע זה עלה באש בשנת 1956, נבנה מחדש ונפתח לקהל כשנה מאוחר יותר. יציע זה משמש כיציע העיתונות, ובו נמצאות גם עמדות השידור של הטלוויזיה והרדיו המשדרים את מהלך המשחקים. כמו כן מאכלס היציע המערבי את תאי הצפייה של בעלי ומנהלי המועדון הבכירים.

### היציע הדרום מערבי

ביציע זה הותקן בשנות השמונים מסך וידאו ענק המשדר את השערים שהובקעו במהלך המשחק, וכן קטעים חוזרים מן המשחק למען הצופים באצטדיון שהחמיצו אותם. כמו כן משמש המסך כלוח תוצאות וכשעון.

### היציע הדרומי

תפוסה: 6,500 מושבים. היציע הדרומי שופץ בשנת 1974 בעלות של כחצי מיליון ליש"ט, ונבנו בו בין היתר כ-16 תאי צפייה פרטיים, וכן מסעדה המשמשת את בכירי המועדון. היציע שופץ בפעם האחרונה בעונת 1988–1989, ונוספו לו כ-16 תאי צפייה פרטיים נוספים.

### היציע הדרומי-מזרחי

יציע זה משמש את אוהדי הקבוצות האורחות.

### היציע המזרחי

תפוסה: 15,000 מושבים. יציע זה נבנה בעונת 1992–1993 והחליף את היציע הישן, ומשמש גם כיציע המשפחות. הוא מכיל מרכז קניות, מסעדות ובתי קפה.

### היציע הצפוני

תפוסה: 7,000 מושבים. יציע זה קרוי על שמו של דון ריווי, מאמנה המפורסם והמצליח ביותר של הקבוצה בכל הזמנים. היציע הצפוני מכונה גם ה"קופ", (The Kop), סלנג באנגלית ליציע ה"אוהדים השרופים". תקרתו נבנתה בשנת 1968, והוא שופץ בעונת 1993–1994 והותקנו בו כ-7000 מקומות ישיבה חדשים, עובדה שהפכה את אלנד רואד לאצטדיון המכיל מקומות ישיבה בלבד, בניגוד לשנות השבעים והשמונים בהם היו קיימים גם יציעי עמידה. את היציע חנכה אלמנתו של ריווי, והוא מכיל טרקלין כניסה מפואר בעל שטיחים מקיר אל קיר, וכן דוכני מזון מהיר.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אלנד רואד** |

* אלנד רואד, ברשת החברתית טוויטר
* האצטדיון באתר The Stadium Guide
* האצטדיון באתר World Stadiums

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6a7293c5-7cef-4580-b118-72d9f75cbdd6
* VIAF: 259704249
* WorldCat: viaf-259704249

 |
**משוואת קלרו** (באנגלית: Clairaut's relation), שנקראת על שם אלכסיס קלוד קלרו, היא נוסחה בגאומטריה דיפרנציאלית שמתארת את ההתנהגות של גאודזות על משטחי סיבוב. קלרו גזר את הנוסחה ראשית עבור גאודזות של כדור, ולאחר מכן הראה שהיא תקפה גם למשטח סיבוב שרירותי; הוא יישם אותה במאמר מ-1733 למקרה של גאודזות על משטחי סיבוב ממעלה רביעית.

הנוסחה
------

הנוסחה קושרת בין המרחק (*r*(*t* מנקודה על מעגל גדול של ספירת היחידה לציר ה-*z*, לזווית (*θ*(*t* בין הווקטור המשיק לעקום למעגל המתאר את קו הרוחב המקומי:

{\displaystyle r(t)\cos \theta (t)={\text{constant}}.\,}

הקשר הזה נשאר תקף למשטח סיבוב שרירותי.

ניסוח מתמטי פורמלי של משוואת קלרו הוא כדלהלן:

> 
> יהי γ עקום גיאודזי על משטח סיבוב *S*, יהי ρ המרחק בין נקודה של *S* לציר הסיבוב שלו, ותהי ψ הזווית בין γ למרידיאנים (קווי אורך) של *S*. אז המכפלה ρ sin ψ קבועה לאורך γ. באופן הפוך, אם ρ sin ψ קבועה לאורך עקום מסוים γ המוכל במשטח, אז γ הוא עקום גאודזי.
> 
> 
> 
> 

ניתן לתת גם פרשנות פיזיקלית לקביעה זאת; משוואת קלרו מבטאת את הרעיון שהתנע הזוויתי של חלקיק יחסית לציר הסיבוב של המשטח המחליק לאורך מסילה גאודזית ללא השפעת כוחות חיצוניים (פרט לאלו השומרים אותו על המשטח) צריך להישמר.

ראו גם
------

* מסילה גאודזית
**אורסון הייד** (Orson Hyde;‏ 8 בינואר 1805 – 28 בנובמבר 1878). ממנהיגי הקהילה המורמונית במאה ה-19. שהה בארץ ישראל בשנים 1841–1842.

קורות חיים
----------

נולד במדינת קונטיקט בארצות הברית והצטרף לכנסייה המורמונית ב-1831. שנים רבות פעל כשליח האמונה המורמונית ברחבי ארצות-הברית, באירופה ובארצות האימפריה העות'מאנית. הטיף לשיבת ציון והיה חלוץ ההיאחזות המורמונית בארץ ישראל. מאפריל 1841 ועד דצמבר 1842 התגורר בירושלים. ביום 24 באוקטובר 1841, עם שחר, עלה אל הר הזיתים ושם נשא תפילה למען קיבוצם בארץ הקודש של "נִידחֵי ישראל ונפוּצוֹת יהודה" ולמען בניין ירושלים וקימום בית המקדש.

כתובת זיכרון בכניסה לגן אורסון הייד בירושלים
לזכרו הוקם הגן בעמק צורים, למרגלות מתחם האוניברסיטה המורמונית בירושלים שבמורדות הר הצופים. הגן, שנחנך באוקטובר 1979, משתרע על פני שמונה דונם ובו פינות חורש טבעי. הגן מכיל תיאטרון בן 150 מושבי-אבן הצופה לעבר נחל קדרון והעיר העתיקה, ושביל מוליך ממנו אל כנסיית גת שמנים.
כמו כן נקראה על שמו של אורסון הייד הכיכר בכניסה למתחם המכללה האקדמית נתניה, סמוך למרכז הכנסים שם. ההקדשה לזכרו נעשתה ביוזמתו של פרופ' יוסף גינת, סגן נשיא המכללה לקשרים בינלאומיים ולמחקר, ששימש כפרופסור-אורח באוניברסיטת יוטה שבארצות הברית והיה מקורב לראשי הקהילה המורמונית.

קישורים חיצוניים
----------------

ויקישיתוף מדיה וקבצים בנושא **אורסון הייד** בוויקישיתוף
* אהרון יפה, "חלומות מורמוניים בארץ הקודש", **עת־מול**, גיליון 184, נובמבר 2005, עמ' 20–23
* אורסון הייד, באתר "Find a Grave" (באנגלית)

הערות שוליים
------------

1. ↑  מכתבו של הייד שבו מצוטטת התפילה שחיבר במעלה הר הזיתים (באנגלית)
2. ↑  גן אורסון הייד באתר עמוד ענן
3. ↑  גן אורסון הייד בהר הצופים
4. ↑  הודעה לעיתונות על הקמת כיכר אורסון הייד במכללה האקדמית נתניה

גן אורסון הייד במורדות הר הצופים, ירושלים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313349605171
* GND: 12130809X
* ISNI: 0000 0000 6681 7663
* LCCN: nr90021914
* NTA: 149001487
* SNAC: w68p61tn
* VIAF: 35308823
* WorldCat: lccn-nr90021914

 |
**העשור הראשון של המאה ה-6** הוא העשור שהחל ב-1 בינואר 500 והסתיים ב-31 בדצמבר 509.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

* 507 - כלוביס הראשון הביס את אלאריך השני, מלך הויזיגותים וכובש גאליה אקוויטניה.

#### סכסוכים לאומיים ואזוריים

#### אירועים פוליטיים משמעותיים

* 502 - נוסד מקדש נאנחווה

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **העשור הראשון של המאה ה-6** בוויקישיתוף

| עשורים במאה ה-6 |
| --- |
|  | << • 500–509 • 510–519 • 520–529 • 530–539 • 540–549 • 550–559 • 560–569 • 570–579 • 580–589 • 590–599 • >> |
פירוש נוסף ערך זה עוסק במאמן כדורגל. אם התכוונתם להיסטוריון בעל שם זהה, ראו אלן קלארק (היסטוריון).

**אלן ג'ון קלארק** (באנגלית: **Allan John Clarke**; נולד ב-31 ביולי 1946 בסטפורדשייר, אנגליה) הוא כדורגלן עבר אנגלי ששיחק בעמדת החלוץ במועדון הכדורגל לידס יונייטד. קלארק נמנה עם סגל הקבוצה המפורסם של שנות השישים והשבעים, והיה אחד מן החלוצים הטובים באנגליה באותה תקופה.

קריירה
------

קלארק החל את קריירת המשחק בוולסול, וערך את הופעת הבכורה בגיל 16, משם עבר למועדון הכדורגל פולהאם. לאחר מכן שיחק במשך עונה אחת במועדון הכדורגל לסטר סיטי, כאשר דון ריווי, מאמנה של לידס יונייטד רכש את אותו לבסוף מלסטר בעונת 1969/1970 וצירפו למועדון בו עשה קלארק את ימיו הגדולים ביותר, עת הקבוצה הייתה בשיאה באנגליה ובאירופה. בעונתו הראשונה בלידס הבקיע קלארק 26 שערים, ובזכות יכולתו הגבוהה כ"מריח שערים" זכה אז לכינוי "המרחרח" (Sniffer) שליווה אותו במהלך כל הקריירה הארוכה שלו במועדון. באותה עונה נאבקה לידס על 3 תארים באנגליה ובאירופה (אליפות, גביע ה-FA, וגביע אירופה לאלופות), אולם לבסוף לא זכתה באף אחד מהם.

קלארק היה בסגל נבחרת אנגליה שנטלה חלק במונדיאל 1970 שנערך במקסיקו. הופעת הבכורה שלו בטורניר הייתה מול נבחרת צ'כוסלובקיה, והוא הבקיע את השער היחיד במשחק מכדור עונשין מ-11 מטרים. לאחר המונדיאל הפך לשחקן קבוע בנבחרת. לקלארק, שפרש מהנבחרת ב-1975, 19 הופעות ו-10 כיבושים.

ב-1971 הבקיע את השער המכריע לטובת לידס, שניצחה בגמר גביע ערי הירידים את יובנטוס. באותה עונה החמיצה לידס שוב הזדמנות לזכות באליפות אנגליה בשבוע האחרון של העונה, והודחה מגביע ה-FA בסיבוב החמישי על ידי קולצ'סטר יונייטד.

בגמר גביע ה-FA שנערך באצטדיון ומבלי מול ארסנל ב-1972, הבקיע קלארק בנגיחה את שער הניצחון, והבטיח את זכייתה הראשונה והיחידה עד כה של לידס בגביע האנגלי. יומיים לאחר מכן, הייתה לידס זקוקה לניצחון חוץ על וולברהמפטון וונדררס כדי לזכות בתואר הדאבל היוקרתי, אולם הפסידה במשחק זה. לידס הגיעה שנית לגמר גביע ה-FA של עונת 1972/1973, אך נוצחה בו על ידי סנדרלנד.
באותה שנה במסגרת מוקדמות מונדיאל 1974, הבקיע קלארק שוב מן הנקודה הלבנה כדי להשוות ל-1-1 מול נבחרת פולין, תיקו שלא הספיק, ונבחרת אנגליה לא העפילה לטורניר.

בעונת 1973/1974 זכה קלארק עם לידס באליפות, לאחר פתיחת עונה עם כ-29 משחקים ללא הפסד. במאי 1975 שיחק במדי לידס בגמר גביע אירופה לאלופות מול באיירן מינכן, בו הפסידה לידס 2-0. קלארק פרש ממשחק פעיל ב-1978 כשברשותו כ-351 הופעות וכ-151 שערים במדי לידס יונייטד.

ב-1978 הצטרף כשחקן-מאמן למועדון הכדורגל בארנסלי, והעלה את המועדון לליגה הבכירה בתום העונה. ב-1980 שב קלארק ללידס כמאמן, אולם בתום עונת 1981/1982 ירדה הקבוצה בניהולו לליגת המשנה באנגליה, שם בילתה כ-8 שנים עד חזרתה לליגה הבכירה ב-1990.

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת אנגליה – מונדיאל 1970** |
| --- |
| 1 בנקס • 
2 ניוטון • 
3 קופר • 
4 מאלרי • 
5 לבונה • 
6 מור • 
7 לי • 
8 א. בול • 
9 ב. צ'רלטון • 
10 הרסט • 
11 פיטרס • 
12 בונטי •
13 סטפני • 
14 רייט •
15 סטיילס •
16 יוז •
17 ג'. צ'רלטון •
18 האנטר •
19 ק. בל •
20 אוזגוד •
21 קלארק •
22 אסטל •
מאמן: רמזי | אנגליהאנגליה |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2016016167
* VIAF: 1565147270453135700004
* WorldCat (עם VIAF): 1565147270453135700004

 |
בתורת החבורות, **משוואת המחלקות** של חבורה סופית G היא השוויון:

{\displaystyle |G|=|Z(G)|+\sum \_{g\in I}[G:C(g)]}
כאשר {\displaystyle Z(G)} הוא המרכז של G, {\displaystyle C(g)} הוא המְרַכֵּז של g (תת-חבורת האיברים שמתחלפים עם g) ו-I היא קבוצת נציגים של מחלקות הצמידות ב-G של איברים שאינם ב-{\displaystyle Z(G)}.

{\displaystyle [G:C(g)]} הוא האינדקס של {\displaystyle C(g)} ב-G והוא שווה ל-{\displaystyle [G:C(g)]=|G|/|C(g)|}.

רקע
---

שני איברים {\displaystyle g,h\in G} נקראים **איברים צמודים** אם קיים {\displaystyle x\in G} כך ש-{\displaystyle g=xhx^{-1}}. צמידות הוא יחס שקילות ולכן ניתן לחלק את G למחלקות שקילות ביחס לצמידות הנקראות **מחלקות צמידות**. נסמן את מחלקת הצמידות המורכבת מהאיברים שצמודים ל-g כ-{\displaystyle A\_{g}}.

ה**מרכז** של G מוגדר {\displaystyle Z(G)=\{g\in G:\forall x\in G,xg=gx\}} (קבוצת האיברים שמתחלפים עם כל איברי החבורה). 

ה**מְרַכֵּז** של איבר {\displaystyle g\in G} מוגדר {\displaystyle C(g)=\{x\in G:xg=gx\}} (קבוצת האיברים שמתחלפים עם g). למשל המרכז של איבר במרכז הוא G כולה. בדיקה פשוטה מעלה ש-{\displaystyle C(g)} היא תת-חבורה של G.

הוכחה
-----

תהי G חבורה סופית ויהי {\displaystyle g\in G}. נשים לב לשרשרת השקילויות הבאה:

{\displaystyle xgx^{-1}=ygy^{-1}\iff (y^{-1}x)g=g(y^{-1}x)\iff y^{-1}x\in C(g)\iff x\in yC(g)\iff xC(g)=yC(g)}
כאשר המעבר האחרון נובע מכך שקוסטים מהווים מחלקות שקילות.

מכאן ש-{\displaystyle xgx^{-1}} ו-{\displaystyle ygy^{-1}} שונים אם ורק אם x ו-y שייכים לקוסטים שמאליים שונים של {\displaystyle C(g)}. לכן מתקיים:

{\displaystyle |A\_{g}|=[G:C(g)]}
מכיוון שמחלקות הצמידות מהוות מחלקות שקילות מתקיים:

{\displaystyle |G|=\sum \_{g}|A\_{g}|}
כש-g עובר על קבוצת נציגים של מחלקות הצמידות. 

נגדיר את I כקבוצת נציגים של מחלקות הצמידות ללא איברי {\displaystyle Z(G)}. לכל {\displaystyle g\in Z(G)} ולכל {\displaystyle x\in G} מתקיים {\displaystyle g=xx^{-1}g=xgx^{-1}} ולכן {\displaystyle |A\_{g}|=1} (g צמוד רק לעצמו). מכאן שמתקיים:

{\displaystyle |G|=\sum \_{g\in Z(G)}{1}+\sum \_{g\in I}{|A\_{i}|}=|Z(G)|+\sum \_{g\in I}[G:C(g)]}

מסקנות
------

ממשוואת המחלקות נובע שלכל חבורת p יש מרכז לא טריוויאלי.

**הוכחה**: תהי G חבורה מסדר {\displaystyle p^{n}}. אם G אבלית {\displaystyle Z(G)=G} אינו טריוויאלי. נניח ש-G אינה אבלית. יהי {\displaystyle g\in I}, לפי משפט לגראנז' קיים k טבעי כך שמתקיים {\displaystyle |C(g)|=p^{k}}. בהכרח {\displaystyle k<n}, אחרת {\displaystyle C(g)=G} בסתירה לכך ש-{\displaystyle g\not \in Z(G)}. לכן: {\displaystyle p|p^{n-k}=[G:C(g)]}. לפי משוואת המחלקות:

{\displaystyle |Z(G)|=|G|-\sum \_{g\in I}[G:C(g)]}
אגף ימין הוא סכום של מספרים שמתחלקים ב-p, ולכן גם אגף שמאל מתחלק ב-p. {\displaystyle |Z(G)|} הוא מספר חיובי (כי {\displaystyle e\in Z(G)}) שמתחלק ב-p ולכן {\displaystyle p\leq |Z(G)|}. ∎

שימוש חשוב של משוואת המחלקות הוא להוכחת משפט קושי.

המשוואה משמשת בחלק מההוכחות של המשפט הקטן של ודרברן.

הערות שוליים
------------

1. ↑  המרכז של איבר יחיד שווה לנורמליזטור שלו. אולם כאשר מרחיבים את הגדרת המרכז לקבוצה מקבלים אובייקט שונה מהנורמליזטור של קבוצה.
**פרידריך בונטה** (בגרמנית: **Friedrich Bonte**;‏ 19 באוקטובר 1896 – 10 באפריל 1940) היה קומודורה גרמני אשר נהרג במהלך המערכה על נרוויק במלחמת העולם השנייה.

ביוגרפיה
--------

בונטה נולד בפוטסדאם ב-19 באוקטובר 1896. עם פרוץ מלחמת העולם הראשונה הוא התגייס לצי הקיסרי הגרמני. ב-3 ביולי 1916 הוא הועלה לדרגת לויטננט צור זי. עם תום המלחמה, צומצם הצבא הגרמני ל-100,000 איש, ולפיכך בונטה סולק מהשירות. הוא הצטרף לבריגדת ארהארדט - מיליציית ימין קיצוני, ויחד עמה לחם כנגד הרפובליקה הסובייטית הבווארית. באפריל 1920 פורקה הבריגדה, ובונטה הצטרף לרייכסמרינה בדרגת אובר-לויטננט צור זי.

ב-1 באפריל 1926 הוא הועלה לדרגת קפיטן-לויטננט. ב-1 בספטמבר 1933 הוא הועלה לדרגת קורבטנקפיטן. ב-1 באפריל 1937 הוא הועלה לדרגת פריגטנקפיטן. ב-1 בנובמבר 1938 הוא מונה למפקד שייטת המשחתות ה-2 וב-1 באפריל 1939 הועלה לדרגת קפיטן צור זי. ב-24 באוקטובר של אותה שנה הוא מונה למפקד ספינות הטורפדו של הקריגסמרינה. כעבור יומיים הוא מונה למפקד המשחתות של הצי. ב-10 בפברואר 1940 הוא הועלה לדרגת קומודורה.

בונטה נבחר לפקד על "קריגסמרינגרופה 1", קבוצה מיוחדת של כלי שיט אשר נועדה לקחת חלק בפלישה לנורווגיה. על קריגסמרינגרופה 1 הוטל לכבוש את עיר החוף האסטרטגית נרוויק. בונטה ואנשיו הצליחו להשמיד שתי משחתות של הצי הנורווגי ולהנחית בעיר כוחות גבירגסייגר בפיקודו של אדוארד דיטל. יום למחרת, הופיעו בנרוויק חמש משחתות של הצי הבריטי בפיקודו של ברנרד וורברטון-לי. הבריטים הצליחו להפתיע את הגרמנים והטביעו את המשחתות "אנטון שמידט" ו"וילהלם היידקאמפ". על סיפונה של הו"וילהלם היידקאמפ" נמצא גם בונטה, שמת במקום.

על שמו של בונטה, נקראו רחובות בווארל, וילהלמסהאפן ומגדבורג. שם הרחוב במגדבורג שונה לאחר המלחמה, אך שני הרחובות האחרים נקראים על שמו עד ימינו.

קישורים חיצוניים
----------------

* פרידריך בונטה (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1046632361
* NLP: A36179115
* VIAF: 306324700
* WorldCat: viaf-306324700

 |
**העשור השני של המאה ה-10** הוא העשור שהחל ב-1 בינואר 910 והסתיים ב-31 בדצמבר 919.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

#### סכסוכים לאומיים ואזוריים

#### אירועים פוליטיים משמעותיים

* 10 בנובמבר 911 – לאחר שלושה ימים של התייעצויות בפורשהיים, נבחר קונראד הצעיר למלך פרנקיה המזרחית
* 911 – שארל התם חתם עם רולנד, מלך הוויקינגים הסכם לפיו הם מורשים להתיישב באזור בו התפתחה עם הזמן דוכסות נורמנדיה.
* 913 – בירת ממלכת אסטוריאס עברה ללאון. הקמת ממלכת לאון.
* 12 במאי 919 – היינריך הצייד נבחר לקיסר האימפריה הרומית הקדושה (כשליט מזרח פרנקוניה)

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **העשור השני של המאה ה-10** בוויקישיתוף

| עשורים במאה ה-10 |
| --- |
|  | << • 900–909 • 910–919 • 920–929 • 930–939 • 940–949 • 950–959 • 960–969 • 970–979 • 980–989 • 990–999 • >> |
**מדנים** (בערבית: **مدنية**) הם קבוצה מעמדית של ערבים, רבם בני דת האסלאם, אך גם ערבים נוצרים, המתגוררים בערי הלבנט והיו היסטורית למעמד המשכיל והעשיר. בני המעמד העירוני המשכילים מזוהים גם כבעלי המבטא הרהוט בערבית - המבטא המדני. לעיתים קרובות המדנים המוסלמים היו בעלי האדמות, אשר עובדו בידי הפלאחים מחוץ לערים.

באופן מסורתי הערבים מדנים מחולקים למשפחות, אשר לרב נחשבים למעמדות עשירים יותר ומשכילים יותר לעומת הפלאחים והבדואים, על אף שבמהלך המאה ה-20 גם אלה היגרו בהמוניהם לערים.

מדנים בישראל
------------

בשנת 1961, היוו בישראל העירוניים 60% מהערבים הנוצרים, 17% מהערבים המוסלמים ורק 9% מהדרוזים. עם השנים גדל מאוד היחס של תושבי הערים בקרב הערבים בישראל ובמדינות הערביות עקב תהליכי הגירה של הפלאחים והבדואים אל העיר וכן עקב אורבניזציה של כפרים שגדלו לידי גודל של ערים קטנות. בשנת 1983, היחס של העירוניים היה 58.6% מהערבים הנוצרים, 25.4% מהמוסלמים ורק 5.6% מהדרוזים.

מקור השם
--------

בערבית המדנים נקראים מדניה (*مدنية*). השם נגזר מהמילה הערבית מדני (مدني), שפירושה עירוני.

המדנים לרב מכנים את עצמם פשוט כערבים (عَرَب).

לעיתים השתמשו ומשתמשים בכינוי *מדניה* גם כהתייחסות לקבוצות לא ערביות-מוסלמיות של עירוניים, למשל היהודים, האשורים ואחרים במזרח התיכון.

הערות שוליים
------------

1. ↑
2. ↑

| קבוצות בחברה הישראלית (ישראלים) |
| --- |
| ישראלים לפי דת | יהודים • נוצרים • מוסלמים • דרוזים • בהאים • שומרונים  העבריים מדימונה • עדי יהוה • יהדות משיחית • סובוטניקים |
| יהודים | אשכנזים • ספרדים • מזרחים • הודים • אתיופים • יוצאי ברית המועצות חילונים • מסורתיים • דתיים • חרדים  אורתודוקסיים • קונסרבטיביים • רפורמים  קראים |
| ערבים | בדואים • אחמדים • מדנים • פלאחים • עלווים  ערבים-נוצרים |
| מיעוטים | צ'רקסים • צוענים  ארמים |
אישה לבושה בחצאית A.
1958 טרפז השמלה של איב סאן לורן עבור דיור.
**חצאית בגזרת A** היא חצאית הצמודה לירכיים ומתרחבת בהדרגה לכיוון המכפלת, כך שהיא מזכירה את צורת האות A. המונח משמש גם כדי לתאר שמלות ומעילים בעלי צורה דומה.

היסטוריה
--------

עוד בתקופה האליזבתנית (1558-1603) נראתה המקבילה של חצאית A. גם בתקופה האדוארדית (1901-1910) ניתן היה לראות שמלות בגזרת A. לרוב השתמשו בשמלה תחתונית כדי ליצור מראה צר למעלה ורחב למטה. חצאיות בגזרה זו היו קיימות גם בתקופה של שושלת קינג בסין (1644-1911).

המונח "גזרה A" נטבע לראשונה על ידי המעצב כריסטיאן דיור כתווית עבור האוסף שלו של באביב 1955. והפך לפופולרי על ידי יורשו של דיור, איב סן לורן, עם גזרת "טרפז" בבגדים שהוצגה ב-1958. הוא הציג שמלות שמתרחבות באופן דרמטי מקו הכתפיים.

בגדים בסגנון A הפכו לפופולריים בשנות ה-60 וה-70. בשנות ה-80 ירדה גזרה זו מגדולתה, וקמה לתחייה בשנות ה-90 המאוחרות. מאז, גזרה זו מתארת כל שמלה הרחבה במותניים יותר מאשר בבית החזה, וכן חצאית הצרה במותניים ומתרחבת כלפי מטה.

סגנון
-----

חצאית A יכולה להופיע עם קישוטים שונים: כיסים, כפתורים במרכז החצאית רוכסן מאחורנית או מקדימה. החצאית יכולה להופיע באורכים שונים.

קישורים חיצוניים
----------------

ויקישיתוף מדיה וקבצים בנושא **חצאית A** בוויקישיתוף

הערות שוליים
------------

1. ↑  Women's Wear Daily: Glossary
2. 1 2 3  היסטוריה של חצאית A, באתר
3. ↑  Ward, Susan (2005). "A-Line dress". In Steele, Valerie (ed.). *Encyclopedia of Clothing and Fashion*. Thomson Gale. pp. 35–36. ISBN 0-684-31394-4.
**חפרפרת כיס צפונית** (שם מדעי: ***Notoryctes caurinus***) היא מין של חיית כיס מהסוג חפרפרת כיס המצויה בצפון-מזרח אוסטרליה. זהו המין היחיד ששרד בסדרה חפרפרות כיס, לצד המין חפרפרת כיס דרומית (*Notoryctes typhlops*), הגדולה ממנה במעט. הזואולוג הבריטי אולדפילד תומאס תיאר את המין לראשונה ב-1920.

חפרפרת זו בעלת דמיון רחוק לחפרפרת או לחפרפז גראנט, אך אינה קרובה אליהם, אלא קשורה לחיות כיס כמו הקנגורו והפוסומים. אורכה מגיע ל-30 סנטימטרים ואורך הזנב 2 סנטימטרים בלבד. המשקל הממוצע הוא 30 עד 40 גרם. היא בעלת פרווה זהובה ומשולבים בה פסים צהובים, חוטם וטפרים גדולים ורודים, עירומים משיער ובעלת עיניים גמדיות מאוד.

החפרפרת שוהה בחולות של מדבר החול הגדול, מדבר החול הקטן ומדבר גיבסון בחלקו הצפוני ולעיתים תיראה גם סביב שיחי טריאודיה או חורשות אקליפטוסים נמוכים. היא משתמשת בראשה ובטפריה החזקים כדי להניע את החול ולחפש סימנים של חרקים קטנים כמו נמלים וטרמיטים. עם זאת היא תאכל גם יצורים גדולים יותר כמו נדלים, עכבישים ואף לטאות מדבר קטנות. את הטרף היא אוכלת לרוב מתחת האדמה. לעיתים היא משמשת טרף לנחשים, גואנות, עופות דורסים שונים וגם לדינגו, שועל אדום וחתולים.

לנקבות החפרפרת כיסים לנשיאת צאצאים, המצויים בצידו האחורי של הגוף כך שהם לא מתמלאים בחול, ובהם שתי פטמות מה שמאפשר נשיאת שני צאצאים בלבד בו זמנית.

קישורים חיצוניים
----------------

ויקישיתוף מדיה וקבצים בנושא **חפרפרת כיס צפונית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  חפרפרת כיס צפונית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537560505171
* LCCN: sh2005020046

 |
**פרנסואז מבנגו אטון** (בצרפתית: **Françoise Mbango Etone**; נולדה ב-14 באפריל 1976) היא אתלטית צרפתייה שייצגה את קמרון. היא פעמיים ברציפות אלופה אולימפית (אתונה 2004 ובייג'ינג 2008) ופעמיים ברציפות סגנית אלופת העולם בקפיצה משולשת.

שיאה האישי בקפיצה משולשת (15.39 מטר) מדרג אותה שלישית בכל הזמנים.

ביוגרפיה
--------

מבנגו אטון נולדה ביאונדה בירת קמרון.

באליפות העולם באתלטיקה שנערכה בסביליה, ספרד בשנת 1999 סיימה מבנגו אטון במקום 13 בקפיצה משולשת בתוצאה של 14.12 מטר. שנה לאחר מכן, באולימפיאדת סידני 2000 היא סיימה במקום 10 בתוצאה של 13.53 מטר. בשלב המוקדמות היא קבעה תוצאה של 14.13 מטר.

### סגנית אלופת העולם

באליפות העולם באתלטיקה שנערכה באדמונטון, קנדה בשנת 2001 זכתה מבנגו אטון במדליית כסף בקפיצה משולשת בתוצאה של 14.60 מטר, אחרי טטיאנה לבדייבה מרוסיה (15.25 מטר) ולפני תרזה מרינובה מבולגריה (14.58 מטר).

במשחקי חבר העמים שנערכו במנצ'סטר, אנגליה בשנת 2002 זכתה מבנגו אטון במדליית כסף בקפיצה משולשת בתוצאה של 14.82 מטר. שבוע לאחר מכן, היא זכתה במדליית זהב באליפות אפריקה באתלטיקה שנערכה בראדס, תוניס בתוצאה של 14.95 מטר. חודש וחצי לאחר מכן, בתחרות גביע העולם של IAAF שנערכה במדריד, ספרד היא זכתה במדליית זהב בתוצאה של 14.37 מטר.

באליפות העולם באתלטיקה באולם שנערכה במרץ 2003 בברמינגהאם, בריטניה זכתה מבנגו אטון במדליית כסף בקפיצה משולשת בתוצאה של 14.88 מטר. באליפות העולם באתלטיקה שנערכה בפריז, צרפת אותה שנה היא זכתה פעם נוספת ברציפות במדליית כסף בשיא אפריקה חדש של 15.05 מטר, אחרי טטיאנה לבדייבה שקבעה את תוצאת השנה בעולם של 15.18 מטר ולפני מגדלין מרטינז מאיטליה (14.90 מטר).

### אלופה אולימפית

באליפות העולם באתלטיקה באולם שנערכה במרץ 2004 בבודפשט, הונגריה סיימה מבנגו אטון במקום שישי בקפיצה משולשת בתוצאה של 14.62 מטר. באולימפיאדת אתונה (2004) היא זכתה במדליית זהב בתוצאה של 15.30 מטר, לפני חריסופי דבצי מיוון (15.25 מטר) וטטיאנה לבדייבה (15.14 מטר).

באולימפיאדת בייג'ינג (2008) זכתה מבנגו אטון במדליית זהב בקפיצה משולשת פעם שנייה ברציפות בשיא אולימפי חדש של 15.39 מטר, לפני טטיאנה לבדייבה (15.32 מטר) וחריסופי דבצי (15.23 מטר).

ב-23 באפריל 2010 קיבלה מבנגו אטון אזרחות צרפתית.

שיאים אישיים
------------

**אצטדיון:**

* ריצת 100 מטר: 11.5 שניות (2000)
* קפיצה לרוחק: 6.55 מטר (1999)
* קפיצה משולשת: 15.39 מטר (2008)

**אולם:**

* קפיצה משולשת: 14.88 מטר (2003)

קישורים חיצוניים
----------------

* פרנסואז מבנגו אטון, באתר הוועד האולימפי הבין-לאומי
* פרנסואז מבנגו אטון, באתר olympedia.org
* פרנסואז מבנגו אטון, באתר התאחדות האתלטיקה הבין-לאומית
* פרנסואז מבנגו אטון, באתר ליגת היהלום
* פרנסואז מבנגו אטון, באתר Track and Field (נשים)

|  אלופות אולימפיות - קפיצה משולשת (נשים) |
| --- |
| 

|  |
| --- |
| (1996): אינסה קראבץ אוקראינהאוקראינה • (2000): תרזה מרינובה בולגריהבולגריה • (2004): פרנסואז מבנגו אטון קמרוןקמרון • (2008): פרנסואז מבנגו אטון קמרוןקמרון • (2012): אולגה ריפקובה קזחסטןקזחסטן • (2016): קתרין איברגואן קולומביהקולומביה • (2021): יולימאר רוחאס ונצואלהונצואלה |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 137691

 |
**אקורה** הוא מותג יוקרה למכוניות של חברת הונדה היפנית. השימוש במותג החל ב-1986 על מנת לבדל בשוק האמריקני את דגמי הונדה היקרים מן הדגמים הזולים.

דגם הלג'נד, דור ראשון, מודל 1986דגם אקורה הראשון הוצג ב-1986 בארצות הברית, קנדה והונג קונג. בשנת 2004 נכנס המותג גם למקסיקו, ב-2006 לסין ובסוף 2008 לרוסיה. אקורה אמורה הייתה להיכנס לשוק היפני בשנת 2008, אבל כניסתה נדחתה, ואחר-כך התבטלה בשל המשבר הכלכלי העולמי של 2008. אקורה אפשרה לראשונה ליצרנית רכב יפני חדירה לשוק רכבי היוקרה.

חלק מדגמי אקורה משווקים באירופה תחת השם הונדה.

היסטוריה
--------

דגם ה-TL, מודל 2009
דגם ה-NSX, מודל 1994
הדגמים הראשונים שהוצגו ב-1986 היו לג'נד ואינטגרה. הצלחתם של שני הדגמים גרמה לחברות יפניות נוספות להתחיל בייצור רכבי יוקרה תחת שמות מותג חדשים בצפון אמריקה. כך החלה טויוטה לשווק את לקסוס וניסאן את אינפיניטי.

בשנת 1989 הוצג דגם ה-NSX, מכונית ספורט בעלת שני מושבים ומנוע V6. היא נבנתה כמכונית היפנית הראשונה מקבוצת מכוניות העל שנועדה להתחרות בפרארי ופורשה. אקורה NSX הייתה הראשונה בעולם שיוצרה כולה מאלומיניום. למרות ההצלחה בתחילת הדרך, במהלך שנות ה-90 של המאה ה-20 רשם המותג ירידה במכירות.

בשנת 1996 הוצגו שלושה דגמים חדשים, אקורה RL, אקורה EL ואקורה SLX. אקורה RL החליפה את הלג'נד. למרות העיצוב כרכב יוקרתי, עם מנוע V6 ו-210 כוח סוס הוא לא הצליח להתחרות בדגמי ב.מ.וו, אאודי ואף מכר פחות מדגמי לקסוס המקבילים. אקורה EL בעלת מנוע 1.6 ליטרים נמכרה רק בקנדה כמחליפה לאינטגרה שהמשיכה להיות משווקת בארצות הברית. אקורה SLX היה רכב השטח הראשון של אקורה. הוא התבסס על פלטפורמת איסוזו טרופר משופרת, אך נחל כישלון במכירות ויצורו הופסק לאחר ארבע שנים ב-1999.

באותה שנה הוצג דגם סדאן, אקורה TL, שהתחרה בלקסוס ES, אינפיניטי I30 וב.מ.וו סדרה 3. היצע האבזור הגדול במחירים נמוכים מהמתחרים הובילו להצלחה במכירות. בשנת 2000 הציגה אקורה רכב שטח נוסף, אקורה MDX, שנחל הצלחה גדולה מקודמו. הוא תוכנן כרכב שטח רך בעל שלוש שורות מושבים. בשנת 2004 הוצג אקורה TSX אשר נמכר באירופה תחת השם הונדה אקורד יורו.

בשנת 2006 הוצג אקורה RDX, רכב שטח עם מערכת ההנעה לכל הגלגלים SH-AWD של הונדה. בסוף אותה שנה הוצג דגם חדש של ה-MDX.

בדצמבר 2013 התחיל ייצור דגם הסדאן אקורה RLX.

קישורים חיצוניים
----------------

ויקישיתוף מדיה וקבצים בנושא **אקורה** בוויקישיתוף
* 

* אתר האינטרנט הרשמי של אקורה (באנגלית)
* אקורה, ברשת החברתית פייסבוק

* אקורה, ברשת החברתית טוויטר

* אקורה, ברשת החברתית אינסטגרם

* אקורה, ברשת החברתית טיקטוק

* אקורה, באתר פינטרסט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529899605171
* LCCN: sh89004789

 |
השוואת גודל של סוגי האוניות הגדולות בעולם
**סיווייז ג'איינט** (באנגלית: **Seawise Giant**, ומאוחר יותר נקרא שמה **Happy Giant**, **Jahre Viking**, **Knock Nevis** ולבסוף **Mont**) הייתה מכלית נפט בקטגוריית מכלית-על. סיווייז ג'איינט הייתה האונייה הארוכה ביותר ובעלת המעמס הגדול ביותר שנבנתה אי-פעם. בתפוסה מלאה היא הייתה במעמס 564,763 טון, בשוקע 24.6 מטר, בקטגוריית קייפסייז, ממדים שבעטיים לא יכלה לעבור בתעלת פנמה, תעלת סואץ או תעלת למאנש. הסיווייז ג'איינט היא העצם הגדול ביותר בעל הנעה עצמית שנבנה על ידי האדם. שימושה האחרון היה כמצבור נפט גולמי צף שעגן בסמוך לחופי קטר במפרץ הפרסי. למרות גודלה העצום הסיווייז ג'איינט לא הייתה האונייה הגדולה ביותר בעולם במונחי תפוסה ברוטו, אלא החמישית בגודלה בהיסטוריה, 260,941 טון. ארבע האוניות בעלות התפוסה ברוטו הגדולה ביותר היו מכליות-על מדגם בטילוס (Batilus), אשר נבנו במחצית השנייה של שנות ה-70.

בדצמבר 2009 נמכרה האונייה לגורטי אוניות הודים, ולמסעה האחרון מן המפרץ הפרסי להודו נקראה בשם "מונט" (Mont). היא הועלתה באופן מכוון על החוף באלאנג, במדינת גוג'ראט בהודו ופורקה לצורך מיחזור בינואר 2010.

היסטוריה
--------

סיווייז ג'איינט נבנתה בשנת 1979 על ידי חברת סומיטומו תעשיות כבדות (Sumitomo Heavy Industries) ביפן, במספנת אופמה, בעיר יוקוסוקה, כמכלית-על במעמס 418,000 טון ושמה הראשון היה "אופמה" (Oppama) על שם המספנות בהן נבנתה, זאת לאחר שבעליה היווניים לא עמד בתשלומים ולא יכול היה לקבל לידיו את האונייה.

האונייה נמכרה לחברת אוניות מהונג קונג בשם Orient Overseas Container Line, אשר הורה למספנות להאריך את האונייה ולהוסיף לה 156,000 טון מעמס. לאחר שנתיים נוספות קיבלה האונייה את השם "סיווייז ג'איינט", והחלה לפעול.

לאחר הגדלת האונייה היא הייתה במעמס של 564,763 טון, באורך כולל של 458.45 מטר ובשוקע של 24.6 מטר. באונייה היו 46 מכלים ו-31,541 מטר מרובע של סיפון. הגה הכיוון של האונייה שקל 230 טון והמדחף 50 טון.

ב-14 במאי 1988, במהלך מלחמת איראן–עיראק, ניזוקה האונייה בהתקפת חיל האוויר העיראקי בעודה חולפת במצר הורמוז כשהיא נושאת נפט גולמי מאיראן. היא טבעה והוכרזה אבודה. זמן קצר לאחר תום המלחמה האונייה, חולצה ממקומה והובאה בגרירה למספנות חברת קפל (Keppel Company) בסינגפור. באוקטובר 1991 היא שבה לשרות בשם הפי ג'איינט (Happy Giant). עוד באותה שנה היא נקנתה על ידי איל הספנות הנורווגי יורגן יארה (Jørgen Jahre) ב-39 מיליון דולר ונקראה יארה ויקינג (Jahre Viking). עד לשנת 2004 הפליגה בדגל נורווגי.

בשנת 2004 נקנתה על ידי חברת המכליות הנורווגית אולסן (First Olsen Tankers), שמה שונה לנוק נביס (Knock Nevis) והיא הפכה למצבור נפט גולמי צף אשר עגן באופן קבוע סמוך לשדה נפט בקטר.

בדצמבר 2009 נמכרה כגרוטאה לסוחרי פירוק אוניות הודים והפליגה בדרכה האחרונה להודו בשם מונט. היא פורקה בהודו בינואר 2010. עוגן האונייה, שמשקלו 36 טון, נשמר ונשלח לתצוגה במוזאון הימי בהונג קונג.

קישורים חיצוניים
----------------

ויקישיתוף מדיה וקבצים בנושא **סיווייז ג'איינט** בוויקישיתוף
* Jahre Viking במאגר הנתונים של משמר החופים האמריקני (באנגלית)
* Jahre Viking, סרטון באתר יוטיוב מתוך תוכניתו של ג'רמי קלארקסון
חתיכת אבן גיר המזכירה וריאציה של השם "ביכריס"
**ביכריס** הוא שמו של פרעה מצרים העתיקה מהשושלת הרביעית. ביכריס שלט בסביבות שנת 2570 לפנה"ס. על קיומו ידוע לנו רק מכתביהם של סופרים הלניסטיים מאוחרים, מה שהוביל חוקרים רבים לפקפק בקיומו כדמות היסטורית.

ביוגרפיה
--------

ביכריס נזכר בספרו של מנתון "אגיפטיקה". מנתון ממקם את ביכריס כחלק מהשושלת הרביעית, בין חאפרו למנכאורע. השם "ביכריס" הוא בבירור וריאציה יוונית של השם המצרי המקורי. ארטוסתנס אשר תרגם את ספרו של מנתון ללטינית, מתרגם את השם כ"ביוריס". בכתובות המצריות נמצאו שמות דומים כגון "באפרע" או "באו-א-רע". מנתון טוען כי ביכריס מלך 22 שנים בעוד ארטוסתנס טוען כי הוא מלך 10 שנים. כיום מקובל להאמין כי בהנחה וביכריס הוא אכן דמות היסטורית, הן מנתון והן ארטוסתנס הגזימו במספריהם, וככל הנראה הוא מלך שנים ספורות בלבד.

לא נמצאו ראיות ארכאולוגיות שאכן פרעה בשם ביכריס היה קיים. נראה כי מנכאורע היה בנו של חאפרו ולא נכדו כפי שכותב מנתון, כך שלא ידוע היכן יש למקם את תקופת שלטונו של ביכריס. בכתובת מוואדי חממת' נזכר שליט בשם באפרע אשר מלך לאחר דדפרע שמלך לאחר חאפרו. תקופת שלטונו של דדפרע עצמו שנויה במחלוקת ולא ברורה. רשימת המלכים מטורינו פגומה בקטע זה ואינה ניתנת לקריאה. עם זאת, יש המצביעים על רווח בין הקטע אשר בו נרשם שמו של חאפרו לקטע שבו היה רשום מן הסתם שמו של מנכאורע, וסבורים כי פרעה נוסף נרשם שם, ככל הנראה ביכריס או באפרע.

אין לבלבל בינו לבין הפרעה בוכחוריס מהשושלת ה-24.

לקריאה נוספת
------------

* Tyldesley, Joyce. Chronicle of the Queens of Egypt. Thames & Hudson. 2006
* Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
* Grajetzki, Ancient Egyptian Queens: A Hieroglyphic Dictionary, Golden House Publications, London, 2005

קישורים חיצוניים
----------------

ויקישיתוף מדיה וקבצים בנושא **ביכריס** בוויקישיתוף